Aika 18.3.2014 klo 13-16

Paikka Studio

Jäsenet Näätsaari Inkeri (puh.joht.) Turun kaupunginkirjasto

Inkinen Päivi Sauvon kunnankirjasto

Kari Riitta Naantalin kaupunginkirjasto

Kettula Päivi (→ klo 15.05) Liedon kunnankirjasto

Kraappa Armi-Tuulikki Pyhärannan kunnankirjasto

Kulmala Viktoria Mynämäen kunnankirjasto

Kuronen Milla (→ klo 15.05) Kustavin kunnankirjasto

Mutka Marja-Liisa Laitilan kaupunginkirjasto

Pohjola Kari (varapuh.joht.) Paimion kaupunginkirjasto

Salo Tiina Raision kaupunginkirjasto

Viik Tiina Uudenkaupungin kaupunginkirjasto

Ylioja Eila Nousiaisten kunnankirjasto

Ylitalo Jan-Erik (→ klo 14.45) Ruskon kunnankirjasto

Muut osallistujat

Hernelahti Sanna (asia 1) Turun kaupunginkirjasto

Hypén Kaisa (asia 1) Turun kaupunginkirjasto

Rantala Jaana (asia 1) Turun kaupunginkirjasto

Maunu Ulla-Maija, esittelijä Turun kaupunginkirjasto

 Valikainen Kaija, siht. Turun kaupunginkirjasto

 Varila Kalle (asia 1) Turun kaupunginkirjasto

Viitanen Anna (asia 5) Turun kaupunginkirjasto

Poissa Hyövelä Pirjo Taivassalon kunnankirjasto

Hämäläinen Leena Maskun kunnankirjasto

Ikala-Suomalainen Sirpa Vehmaan kunnankirjasto

Nurminoro, Ritva Kaarinan kaupunginkirjasto

Rovio Päivi Maskun kunnankirjasto

Tuomi Tarja Naantalin kaupunginkirjasto

**Asialista**

1. Kokouksen avaus ja päätösvaltaisuus

Ehdotus Todetaan kokouksen päätösvaltaisuus.

Päätös Kokous todettiin päätösvaltaiseksi.

1. Edellisen kokouksen pöytäkirja

Ehdotus Hyväksytään edellisen kokouksen pöytäkirja.

Päätös Hyväksyttiin edellisen kokouksen pöytäkirja.

1. Kuulumisia Malmöstä, IFLAn satelliittikokouksesta

Inkeri osallistui Malmössa järjestettyyn IFLAn yleisten kirjastojen konferenssiin (Public Libraries Section Mid Term Meeting) 27.2.–1.3.2014.

Ehdotus Inkeri kertoo Malmön kuulumiset.

Päätös Kuultiin Inkerin esittely yleisten kirjastojen kiinnostavista hankkeista.

1. Verkkokirjastohanke

Kokouksessaan 25.2.2014 § 3 Vaski-kirjastojen johtoryhmä päätti, että selvitetään Kansalliskirjastolta, mikä toteutusaikataulu on niillä ominaisuuksilla, joita Finnassa ei vielä ole. Määritellään Vaskikirjastojen tarpeet verkkokirjastolle ja selvitetään, mitä valmiita verkkokirjastoon saatavia palveluja on tällä hetkellä saatavilla (esim. Okariino). Lisäksi päätettiin, että anotaan palkkauslupia selvitystyötä varten.

Kansalliskirjastolta on saatu vastaukset toteutusaikatauluille. Vastausten mukaan Finnassa ei ole käyttöönottoa estäviä puutteita.

Kansalliskirjasto on hyväksynyt Auroran ja Finnan väliset rajapinnat.

Turun kaupungin verkkohankkeen (Drive Turku) ohjausryhmä on hyväksynyt Vaski-verkkokirjaston osaksi kaupungin verkkohanketta. Drive Turku -hankkeessa valitaan avoimen lähdekoodin järjestelmä, kilpailutetaan toimittajat ja kilpailuttaa myös mainostoimisto.

Alustavan aikataulun mukaan verkkokirjasto voidaan alkaa toteuttamaan julkaisualustalle syksyllä ja sitä ennen voidaan määrittää verkkokirjaston sisällöt ja saattaa Finna valmiiksi.

Työryhmä Ulla-Maija Maunu, Ritva Nurminoro, Kari Pohjola, Kaija Valikainen, Susanna Sandell ja Sari Toivanen on kokoontunut kerran suunnittelemaan sisältöjä. Keväällä 2013 järjestettiin kaikille Vaski-kirjastoille kysely, mitä sisältöjä verkkokirjastossa pitäisi olla ja missä sivuston osassa eri sisältöjen tulisi näkyä. Tuloksia on tarkoitus käyttää sisältömäärittelyn pohjana. Työ jatkuu edelleen

Projektisuunnitelma, joka sisältää aikataulun ja vastuut, lähetetään myöhemmin.

Tällä hetkellä voidaan kuitenkin työstää sisällöt ja Finna-haku valmiiksi.

Liitteet:

Kansalliskirjaston vastaukset avoimiin kysymyksiin

Uuden verkkokirjaston sisällöt – kooste kyselystä

Vaski-verkkokirjaston uudistamisprojektin organisointi ja aikataulu

Ehdotus Kuullaan tilannekatsaus ja päätetään etenemisestä.

Päätös Päätettiin valita verkkokirjastoratkaisuksi Finna ja avoimen lähdekoodin ohjelmistolla toteutettu julkaisujärjestelmä. Julkaisujärjestelmä toteutetaan yhteistyössä Turun kaupungin verkkohankkeen kanssa (Drive Turku). Lopullinen siirtymisaikataulu selviää myöhemmin tämän vuoden aikana.

Hyväksyttiin verkkokirjastoprojektin organisointi ja alustava aikataulu.

1. Tietokannan virheiden korjaus – raportti työn etenemisestä

Vuoden 2013 aikana Vaski-tietokannassa on korjattu konversioiden seurauksena syntyneitä virheitä. Raportti etenemisestä on liitteenä. Suurin osa korjauksista on ollut tuplatietueiden yhdistämistä.

Kuvailutyöryhmä ehdottaa, että tuplatietueiden yhdistämistä jatketaan seuraavasti:

* Jatketaan musiikin CD-levytietueiden yhdistämistä
* Jatketaan kirjatietueiden yhdistämistä vuodesta 1973 eteenpäin. Näiden tietueiden yhdistelyssä käytetään apuna tietokantadumpista saatuja listauksia keskenään saman ISBN-numeron sisältävistä tietueista.
* Päätetään erikseen keskeneräisten, vuosina 1934–1972 ilmestyneiden kirjojen tietueista.

Samalla ehdotetaan, että työhön osallistuvat samat kirjastot, jotka osallistuivat tietueiden yhdistämiseen vuonna 2013.

Liite: Virheiden korjaustilanne tammikuussa 2014

Ehdotus Sovitaan tietokannan virheiden korjauksen jatkosuunnitelma.

Päätös Päätettiin, että virheiden korjausta jatketaan yhdistämällä kirjatietueita vuodesta 1973 eteenpäin. Anna toimittaa ohjeet osallistuville kirjastoille. Työhön osallistuvat samat kirjastot, jotka osallistuivat tietueiden yhdistämiseen vuonna 2013. Lisäksi päätettiin, että saatetaan loppuun vuosina 1934–1972 ilmestyneiden kirjojen tietueiden käsittely.

1. Vuoden 2013 toiminnan ja talouden toteutuminen

Vaski-johtoryhmä asetti seuraavat painopisteet vuodelle 2013:

* Overdriven käyttöönotto
* Asiakaspalvelun metodit ja uudet toimintamallit
* Käyttäjien ja kokoelmien kohtaaminen – projektin käynnistys (Lisää älyä – projektin osaprojekti)
* Äly- ja mobiili-innovaatioiden kehittäminen
* Verkkokirjaston palvelujen monipuolistaminen
* Kokoelmaprojektin päättymisen jälkeen yhteisen kokoelmatyön syventäminen ja laajentaminen soveltuvin osin koko maakuntaan

Yhteistyössä maakunnan muiden kirjastojen kanssa työstettiin yhteistoimintamuotoja, jotka voidaan ulottaa koko maakuntaan (lasten ja nuorten työryhmä, logistiikka, kirjamessut).

Painopisteistä toteutuivat kokonaisuudessaan Overdriven käyttöönotto ja Käyttäjien ja kokoelmien kohtaaminen – osaprojektin käynnistys. Projektissa selvitettiin kirjastojen vaikutusalueet, näiden alueiden väestörakenteet sekä kirjastojen kokoelmien suhde käyttäjien ikärakenteeseen ja kiinnostuksen kohteisiin. Samoin tutkittiin aineistojen liikkumista Vaskin sisällä. Projektin tuloksista järjestettiin kaksi työpajaa.

Äly- ja mobiili-innovaatioihin tarkoitettuun projektiin, Lisää älyä ja toiminnallisuutta palveluihin, sekä asiakaslähtöisten palvelujen kehittämiseen tarkoitettuun projektiin, Asiakkaan kirjasto, haettiin jatkoaikaa vuoden 2014 loppuun.

Vuoden aikana päivitettiin Vaski-kirjastojen yhteisjärjestelmäsopimus yhteistoimintasopimukseksi. Sopimus hyväksyttiin Vaski-kirjastojen johtoryhmässä 10.12.2013 ja jokainen kirjasto on vienyt sen omassa kunnassaan hyväksyttäväksi kunnan käytäntöjen mukaan.

Lokakuussa osallistuttiin toisen kerran Turun kirjamessuille Vaskin omalla osastolla. Kirjamessujen yhteydessä järjestettiin seminaari ”Pelataanko vai pelätäänkö”. Vaski-osaston pääteemat kirjamessuilla olivat Somero, Yhdysvallat sekä pelit ja pelaaminen.

Tarkempi katsaus vuoden 2013 toimintaan on liitteenä olevassa Vaskin vuosikellossa.

Vaski-kirjastojen yhteiset menot vuonna 2013:

|  |  |
| --- | --- |
| **Tuote** | **€** |
| Aurora-kustannukset | 46.506 |
| Ellibsin e-kirjat |  4.548 |
| Tekstiviestipalvelu |  6.621 |
| Kirjamessut |  8.037 |
| Epress |  16.119 |
| Esiintymispalkkiot |  565 |
| Kirjastokortit |  5.127 |
| Naxos |  1.750 |
| Overdrive |  7.709 |
| Joulujuhla |  575 |
| Vaski-tuotteet |  1.508 |
| **Yhteensä** | **99.065** |

Yhteisten menojen lisäksi kukin kirjasto vastasi itsenäisesti kirjastojärjestelmäkustannuksistaan Axiellille. Vuoden aikana pyrittiin siirtämään muitakin menoja suoraan kunnilta laskutettaviksi siinä määrin kuin se oli mahdollista. Vaski-kirjastojen yhteisistä työryhmistä tuli kunnille joko menoja tai tuloja etukäteen sovitun kustannusjaon pohjalta.

Tuloina kirjastot saivat korvauksen kuljetuksessa rikkoutuneista niteistä. Turku maksoi muille Vaski-kirjastoille korvauksen lähetyistä kaukolainoista ilmoitetun lukumäärän mukaan.

Liite: Vaski-kirjastojen vuosikello vuodelta 2013

Ehdotus Hyväksytään vuoden 2013 toiminnan ja talouden toteutuminen.

Päätös Hyväksyttiin vuoden 2013 toiminnan ja talouden toteutuminen.

1. Toimintasuunnitelma ja vuosikello vuodelle 2014

Vaski-kirjastojen johtoryhmä päätti kokouksessaan 26.11.2013, että vuoden painopisteet arvioituine kustannuksineen ovat seuraavat:

* Kirjastojärjestelmän ylläpito ja siihen tehtävät parannukset
* Kuljetukset. Niiden kilpailuttaminen ja maakunnallisen kuljetusselvityksen tekeminen
* Verkkokirjaston uudistaminen
* E-aineistojen tarjonnan lisääminen ja monipuolistaminen
* Kirjamessuille osallistuminen yhdessä maakunnan muiden kirjastojen kanssa
* Vaskin työryhmien toiminnan jatkaminen sovituin osin
* Käyttäjien ja kokoelmien kohtaaminen – hankkeen jatkaminen
* Asiakkaan kirjasto- ja Lisää älyä –hankkeiden loppuunsaattaminen

Liite: Vuosikello vuodelle 2014

Ehdotus Hyväksytään toimintasuunnitelma ja vuosikello vuodelle 2014.

Päätös Hyväksyttiin toimintasuunnitelma ja vuosikello vuodelle 2014.

1. Verkkoviestinnän organisointi

Verkkoviestinnän työryhmä on tehnyt ehdotuksen siitä, miten nykyistä verkkosivustoa ylläpidetään siihen asti, kunnes saadaan uusi verkkosivusto.

Verkkoviestintäryhmä ei tee omaa vuosikelloa kuluvan vuoden toimintasuunnitelmaksi, vaan viestii verkkokirjastossa joustavasti viestinnän yhteisen vuosikellon mukaisesti.

Verkkoviestintäryhmän päätavoite kuluvana vuonna on verkkoviestinnän organisointi koko Vaskialueen kattavaksi. Jotta tähän tavoitteeseen voidaan päästä, edellyttää se toiminnan laajentamista kaikkiin Vaski-yhteistyössä mukana oleviin kuntiin.

Toiminnan kehittämistä ehdotetaan seuraavasti:

* sisällöllisesti: esiin nostetaan koko Vaski-alueen kirjastoja ja asiakkaita koskevia asioita ja tapahtumia
* toiminnallisesti: kaikki Vaski-kirjastot osallistuvat sisällöntuotantoon kirjakarusellin, aineistosuosittelujen ja tapahtumien osalta
* toimenpiteet ja aikataulu:
	+ - * viimeistään toukokuussa kaikki Vaski-kirjastot tuottavat aineistoa kirjakaruselliin
			* syyskuusta alkaen kaikki Vaski-kirjastot tuottavat artikkeleita ”suosittelemme”-osioon verkkoviestintäryhmän valitsemien laajojen teemojen puitteissa
			* syyskuusta alkaen Vaski-kirjastot tuottavat aineistoa verkkoviestintäryhmälle oman kirjaston esiin nostettavista tapahtumista
			* verkkosivuille tarkoitettujen materiaalien toimitus verkkoviestintäryhmälle systematisoidaan kevään aikana
* toiminnan organisointi ja koordinointi
	+ - * verkkoviestintäryhmä vastaa toistaiseksi sisältöjen viemisestä verkkokirjastoon ja varaa jatkossakin oikeuden sisältöjen editoimisesta julkaisukelpoisiksi
			* koulutusta materiaalien viemisessä verkkokirjastoon tullaan järjestämään tarvittaessa
			* Vaski-kirjastojen tuottamat materiaalit lähetetään verkkoviestinnän yhteiseen sähköpostiosoitteeseen (ei ryhmän vetäjälle)
			* extranetissä olevia verkkoviestinnän varauskalentereita kehitetään: kysymyksessä ovat kalenterit suositusartikkeleihin ja kirjakaruselliin liittyen ja kirjastojen vastuuvuoroista sisältöjen tuottamisessa

Kari Pohjola esittelee verkkoviestinnän toimintasuunnitelman.

Ehdotus Hyväksytään toimintasuunnitelma.

Päätös Hyväksyttiin toimintasuunnitelma.

1. Varsinais-Suomen kirjastot Turun kirjamessuilla

Mukana messujärjestelyissä ovat maakunnan kirjastot, kirjastot.fi ja YLE. Messuosasto on sama kuin Vaskella 2013, mutta osaston ilme suunnitellaan uudeksi.

Koska kotimaiset e-aineistot saadaan kirjastoihin mahdollisesti jo alkusyksystä 2014, osaston teemana on e-aineisto. Kaikki tekstit ja messuaineisto tulee olla sekä suomeksi että ruotsiksi. Suunnittelussa painotetaan pitkäikäisyyttä, jolloin seiniä voidaan käyttää jatkossakin. Kimppojen ja kuntien omia logoja ei laiteta seiniin tai otsalautoihin.

Kirjamessujen yhteyteen tulee seminaari, mahdollisesti yhteistyössä jonkun toisen tahon kanssa.

Edellisvuosien tapaan kirjamessujen teemoja esitellään kirjastojen aineistonäyttelyissä syyskuussa, jolloin kirjastoissa tiedotetaan messuista yleisemminkin.  Kirjastoille tarjotaan edelleen mahdollisuutta ottaa myyntiin edullisia ennakkolippuja.

Messuille tarvitaan noin 30 päivystäjää. Päivystäjien haku tehdään johtajien kautta, samalla tulee huolehtia siitä, että joka päivystyskerralla olisi myös ruotsinkielinen päivystäjä.

Kustannukset jaetaan asukasluvun mukaisessa suhteessa.

Tiina Salo kertoo kirjamessutyöryhmässä käsitellyt asiat.

Ehdotus Merkitään tiedoksi ja viedään kirjamessuasia 24.5.2014 pidettävään maakuntakirjastokokoukseen päätettäväksi.

Päätös Kuultiin Tiinan esittely. Todettiin esityksestä poiketen, että YLE ei osallistu messuosastolle.

1. Vaskin askelmerkit

Vaskin askelmerkit – esite on tehty vuonna 2012. Se on osittain vanhentunut ja kaipaisi uudistamista ja päivitystä. Vuonna 2012 kustannukset olivat painatuksineen (5000 kpl) noin 3000 €.

Ehdotus Tehdään Vaskin askelmerkeistä uusi versio, jonka suunnittelu-, taitto- ja painatuskustannukset jaetaan kuntien asukaslukujen mukaisessa suhteessa.

Päätös Päätettiin ehdotuksen mukaisesti.

**MUUT ASIAT**

1. Lukuviikko

Valtakunnallista lukuviikkoa vietetään tänä vuonna 7.-13.4. Lukuviikon teemana on ”Kohtaamispaikkana kirja”.

14.2. on pitänyt ilmoittaa Lukuviikon tapahtumat Lukukeskuksen verkkosivuilla.
Lukukeskuksesta on kysytty Turun kaupunginkirjastoa mukaan ”Kirjalliset naamiaiset” – tempauspäivään 7.4. Päivän ajatuksena on, että henkilökunta pukeutuu kirjalliseksi lempihahmokseen. Mahdollisimman monen kirjaston toivotaan osallistuvan tapahtumaan. Verkkokirjastossa julkaistaan päivittäin koko viikon ajan yksi kirjallinen hahmo. Verkkoviestinnän ryhmä ideoi lisäksi lukuviikkoon verkossa järjestettävää kilpailua.

Viestinnän ja verkkoviestinnän ryhmä ehdottavat toteutusta esityksen mukaan. Kaikki mukana olevat kirjastot ilmoittavat tapahtumansa itsenäisesti Lukukeskuksen sivuilla ja Vaski-viestinnän sähköpostiin vaskiviestinta@googlegroups.com. Tapahtumista tehdään koosteuutinen Vaski-verkkokirjastoon.

Liite: Lukuviikon ohjelma Vaski-kirjastoissa

Ehdotus Hyväksytään lukuviikon ohjelma.

Päätös Hyväksyttiin lukuviikon ohjelma. Sovittiin, että kirjastot ovat yhteydessä Taina Ratiaan, mikäli haluavat omia tapahtumia lisättävän ohjelmaan.

**TIEDOTUSASIAT JA KATSAUKSIA**

Sivistystoimentarkastaja Päivi Almgren jää vuoden vuorotteluvapaalle 1.4.2014 alkaen. Sijaiseksi tulee Kari Vainionpää.

Kirjastoihin on lähetetty kiinnostuksenosoitus Zinio-lehtipalveluun. Alustava kiinnostus on pitänyt ilmoittaa 14.3.2014 mennessä, mutta ne, jotka eivät ole vielä ilmoittautuneet, voinevat tulla mukaan siinä vaiheessa, kun hintatieto saadaan ja tehdään päätös hankinnasta. Sovittiin, että jatkossa kiinnitetään huomiota siihen, että e-aineistohankinnat käsitellään Vaski-tasoisina.

Naxos–musiikkikirjasto on täydentynyt Jazz-osiolla: 5 lisenssiä maksaisi Vaski-kirjastoille 300 €. HelMet-kirjastoilla on Jazz-osio mukana. Palvelu on suosittu. Turun musiikkiosastolla palvelua on testattu ja henkilökunta suosittelee sen hankkimista. Hankinnan alhaisen hinnan vuoksi kokoelmatoimijat voivat tehdä hankinnan vuosittaisen määrärahan puitteissa.

e-Kirjaston betaversio on osoitteessa <http://ekirjasto.kirjastot.fi/>. eKirjasto tarjoaa käyttöön yleisten kirjastojen e-aineistoja. Osa niistä on vapaasti käytettävissä, osan käyttämiseen tarvitaan kirjastokortti ja siihen liittyvän tunnus. Myös Vaskin aineisto löytyy palvelusta.

Yleisten kirjastojen konsortioon liittymisestä on tullut kirje kirjastoille. Inkeri on tehnyt Turun kulttuurilautakunnalle esitettäväksi tekstin konsortioon liittymisestä. Inkeri lähettää tekstin kirjastoille, jotka voivat halutessaan käyttää sitä oman käsittelynsä pohjana.

Inkeri on irtisanoutunut 1.1.2015 alkaen. Paikka tulee hakuun kevään aikana.

**KOKOUKSEN PÄÄTTÄMINEN**

1. Seuraava kokous

Seuraava johtoryhmän kokous pidetään poikkeuksellisesti 13.5. kokoustila 1:ssä klo 13–16. Alkujaan johtoryhmälle varattu aika 28.4.2014 varataan työvaliokunnalle ja kokoontumispaikka on pieni neuvottelutila sekä aika 13-16.

1. Kokouksen päättäminen

Puheenjohtaja päätti kokouksen klo 15.24.